Periplus

Periplus ( tai periplous, ”ympäripurjehdus”; mon. ) on antiikin kreikkalaisen maantieteellisen kirjallisuuden lajityyppi, jonka teokset kuvaavat jonkun meren, useimmiten Välimeren ja/tai Mustanmeren, rannikoita. Ne oli tarkoitettu käytännön oppaiksi merenkulkijoille.

Periplus-teokset kuvasivat rannikoita sekä niiden satama- ja ankkuripaikkoja ja niiden välisiä etäisyyksiä. Ne voidaan rinnastaa maateitse matkaaville tarkoitettuihin itinerarium-teoksiin. Periplus-teoksiin liittyvät läheisesti periegesis-teokset eli maantieteelliset kuvaukset, jotka antavat laajempia maantieteellisiä tietoja maista ja meristä.

Joitakin lajityypin teoksia on säilynyt nykyaikaan kokonaan tai osittain. Suuri osa teoksista tunnetaan vain muiden antiikin aikaisten tai bysanttilaisten kirjailijoiden tekemistä lainauksista. Kreikkalaisten lisäksi samanlaisia teoksia tekivät myös karthagolaiset, tunnetuimpana Hanno Merenkulkija.

Periplus-teoksia 

Tunnettuihin periplus-teoksiin lukeutuvat:

 Agatharkhides: Punaisestamerestä (Peri tēs Erythrās thalassēs, De Mari Erythraeo)
 Arrianos: Mustanmeren periplus (Periplūs tū Eukseinū Pontū, Periplus Ponti Euxini) (n. 132 jaa.)
 Hanno Merenkulkija: Periplus
 Markianos Herakleialainen: Ulkoisen meren periplus (Periplūs tēs eksō thalassēs) (n. 400 jaa.)
 Massalialainen periplus (500-luku eaa.?)
 Pseudo-Skylaks: Periplus (Periplūs tēs thalassēs oikūmenēs Eurōpēs kai Asias kai Libyēs) (n. 338/337 eaa.)
 Pseudo-Skymnos: Periodos Nikomedeelle (Periodos pros Nikomēdē) (n. 127–120/110 eaa.)
 Punaisenmeren periplus (Periplūs tēs Erythrās Thalassēs, Periplus Maris Erythraei) (1. vuosisata jaa.)
 Stadiasmus Maris Magni (Stadiasmos ētoi periplūs tēs megalēs thalassēs) (n. 250–300 jaa.)

Lähteet

Aiheesta muualla 

Antiikin Kreikan kirjallisuus
Antiikin Kreikan maantiede